Gita Skoumalová

Gita Skoumalová (* 12. jún 1929), rod. Spevárová, je slovenská filmová fotografka.

Vyštudovala na FAMU v Prahe. Spolu so svojim manželom, českým fotografom Karolom Skoumalom, stála pri zrode slovenského filmu a filmových ateliérov na Kolibe, kde dlhší čas pracovala. Fotografovala predovšetkým vo Vysokých Tatrách, pracovala na filmoch s tematikou Vysokých Tatier a detskou tematikou. Spolupracovala s poprednými hercami a režisérmi svojej doby, napr. Karol Plicka, Július Pántik a iní.

Momentálne sa venuje písaniu kníh predovšetkým pre deti.

Kategória:Slovenskí fotografi